อียิปต์เตรียมพิจารณาคดี มูบารัค นัดแรกพรุ่งนี้
วันพรุ่งนี้ (4 ส.ค.) ศาลในกรุงไคโรของอียิปต์เตรียมเปิดพิจารณาคดีอดีตประธานาธิบดีฮอสนี่ มูบารัค ในข้อหาเบียดบังยักยอกทรัพย์สินของรัฐไปเป็นสมบัติส่วนตัว และข้อหาสังหารผู้ประท้วงในช่วงปฏิวัติประชาชนเมื่อเดือนกุมภาพันธ์ที่ผ่านมา ซึ่งทั้ง 2 ข้อหาต่างมีระวางโทษสูงสุดถึงประหารชีวิต โดยชาวอียิปต์ได้แรงบันดาลใจจากการปฏิวัติประชาชนในตูนีเซียและได้ลุกฮือขึ้นประท้วงขับไล่ประธานาธิบดีฮอสนี่ มูบารัค ซึ่งกุมอำนาจในอียิปต์มานานกว่า 30 ปี ซึ่ง 18 วันของการลุกฮือจนสามารถโค่นล้มประธานาธิบดีมูบารัคได้ในที่สุดเมื่อเดือนกุมภาพันธ์ที่ผ่านมานั้น มีผู้ประท้วงเสียชีวิตไปอย่างน้อย 850 คนกำหนดการพิจารณาครั้งแรกของศาลในกรุงไคโรจะมีขึ้นในพรุ่งนี้ คาดว่าบรรดาญาติของผู้เสียชีวิตรวมถึงผู้ประท้วงที่ได้รับบาดเจ็บจำนวนมากจะแห่มารับฟังการพิจารณาคดีกันอย่างล้นหลาม แต่ทว่าอดีตประธานาธิบดีมูบารัคนั้นก็ยังไม่แน่ชัดว่าจะสามารถถูกนำตัวมายังศาลได้หรือไม่ เพราะเวลานี้ยังนอนรับการรักษาอาการโรคหัวใจอยู่ภายในโรงพยาบาลเมืองชาร์ม เอล ชีคบริเวณทะเลแดง ซึ่งนายมูบารัคได้ลี้ภัยไปอาศัยนับตั้งแต่วันที่ยอมลงจากอำนาจทั้งนี้นายมูบารัคถูกตั้งข้อกล่าวหาว่าเบียดบังยักยอกทรัพย์สินสาธารณะไปเป็นสมบัติส่วนตัวหรือฉ้อราษฎร์บังหลวง นอกจากนี้ก็มีข้อหา สั่งฆ่าประชาชนในช่วงการประท้วง ซึ่งทั้ง 2 ข้อกล่าวหานี้ก็มีระวางโทษสูงสุดถึงประหารชีวิต โดยตลอดช่วงการพิจารณาของศาลในวันพรุ่งนี้ โทรทัศน์ของทางการอียิปต์จะถ่ายทอดสดตลอดกระบวนการ แต่เวลานี้มีการห้ามสื่ออื่นๆ ทั้งหมดเข้าไปยังบริเวณศาลขณะที่ศาสตราจารย์ด้านกฏหมายจากมหาวิทยาลัยในกรุงไคโรกล่าวว่าประวัติศาสตร์ที่ผ่านมาของโลกอาหรับ ยังไม่เคยได้ยินว่ามีอดีตประธานาธิบดีคนไหนจะถูกนำตัวมาพิจารณาคดีในศาลแบบนี้
 ศาลในกรุงไคโรของอียิปต์เตรียมเปิดพิจารณาคดีอดีตประธานาธิบดีฮอสนี่ มูบารัค ในข้อหาเบียดบังยักยอกทรัพย์สินของรัฐไปเป็นสมบัติส่วนตัว และข้อหาสังหารผู้ประท้วงในช่วงปฏิวัติประชาชน ในวันพรุ่งนี้
ปฏิวัติประชาชน,พิจารณาคดี,มูบารัค,ศาล,อียิปต์